Nos Hugo dux Burgundie universis presentes litteras inspecturis notum facimus, quod nos Deo et ecclesie sancti Nazarii Eduensis assedimus centum solidos Divionensium in redditibus nostris Eduensibus pro anniversario Odonis patris nostri annuatim faciendo in ecclesia supradicta. Volumus enim et concedimus quod quicumque sit vigerius Eduensis, quod solvat jamdicte ecclesie dictos centum solidos et teneatur solvere quolibet anno per juramentum suum, ad festum omnium Sanctorum. In cujus rei testimonium presentibus litteris sigillum nostrum duximus apponendum. Actum anno Domini Mº CCº XXXº nono, mense Iulio.